Jansson

Jansson er en dansk installations- og servicevirksomhed med speciale inden for el-teknik, sikring, IT og kommunikation. Virksomheden blev grundlagt i 1897 i Vejle, og har siden etableret afdelinger rundt  i Danmark. Jansson blev i år 2000 opdelt i tre selskaber med hver sit kompetenceområde (El, Alarm & Kommunikation) under paraplyen Jansson Gruppen A/S.

Historie 
I 1897 flytter maskinisten Carl Magnus Jansson (C.M. Jansson) fra Sverige til Danmark, og starter den 12. juni el-virksomheden C.M. Jansson i Vejle.  Virksomheden drives, efter C.M. Janssons død, videre af sønnen C.F. Jansson. 

I 1953 køber Ingeniør Poul Ørum Meier firmaet af grundlæggerens søn, og drives videre under navnet Jansson. Virksomheden, beskæftiger på daværende tidspunkt, godt en halv snes medarbejdere. Ved generationsskifte i 1983 omdannes Jansson til aktieselskab, med sønnen Axel Ørum Meier samt kompagnonen Peter Jeppesen som ejere. Firmaet beskæftiger på dette tidspunkt 28 medarbejdere med en årsomsætning på 9 mio. kr. 

I år 2000 opdeles Jansson til tre selskaber med hver sin specialisering; Jansson El A/S, Jansson Alarm A/S og Jansson Kommunikation A/S.

Jansson har igennem årene ekspanderet i form af organisk og akkvisitiv vækst, og beskæftiger i dag (juli 2016) godt 220 medarbejdere på tværs af afdelingerne i landet, med en årsomsætning på godt 230 mio. kr.

Janssons afdelinger er placeret i følgende byer: Vejle, Kolding, Horsens, Billund, Esbjerg, Odense og Brøndby.

Forretningsområder 
Jansson El A/S
 Elinstallation
 Industri- & elektronikservice
 Drift & vedligehold
 Bygningsautomatik (CTS)
 Energi

Jansson El er desuden ejer af lampeforretningen Lysmesteren Vejle

Jansson Alarm A/S
 Tyverialarm (AIA)
 Brandalarm (ABA) og Varslingsanlæg 
 Adgangskontrol (ADK)
 Videoovervågning (TVO)

Jansson Kommunikation A/S
 IT
 Telefoni
 Unified Communications (UC)
 Netværk

Værdier og slogan 
C.M. Jansson var, før han forlod Sverige, ansat som maskinpasser på sukkerfabrikken Örtofta Sockerfabrik. Ved fratrædelse  i 1895 modtog han et vidnesbyrd fra den daværende direktør, med ordene "Jansson arbejder med flid, dygtighed & god opførsel". Disse dyder og egenskaber har siden grundlæggelsen defineret virksomhedens værdigrundlag, der til stadighed anvendes sammen med sloganet "Samvittighedsfuld siden 1897".

Kilder og eksterne henvisninger 

 Vejle Amts Folkeblad - "Jansson køber fynsk virksomhed" 
 Telekommunikation - "IP-telefoni til TV 2's Journalister" 
 Microsoft Pinpoint - Jansson Kommunikation A/S
 Tekniq medlemmer - Trekantområdets installatørforening 
 Telekommunikation - Jansson kåret som "Avaya Operations Services Partner of the Year  2013 Nordics and Baltics"

 Fyens stiftidende - "It-firma i Odense købt af Vejle-firma"
 SecurityWorldHotel - "Jansson Kommunikation overtager Coneo Services"
 Business Vejle - Well-Done Prisen 2009 
 Randers Amtsavis - "Brandvæsenet har øje på blinde alarmer"
 Vejle Lokalavis - "Hos Lysmesteren møder man Knut - den populære isbjørn" 
 Licitationen - Jansson EL A/S
 Computerworld - "IP-telefoni og opkøb giver vækst i Vejle"
 Berlingske Business - "Flid, dygtighed og god opførsel"
 Virk | Data - Jansson Gruppen A/S
 Hjemmeside - www.Jansson.dk
Ingeniørvirksomheder i Danmark
Etableret i 1897
Virksomheder i Vejle